84 poolthäälega võeti vastu valitsuse algatatud veeseaduse muutmise seadus (55 SE), mis kõrvaldab vastuolud veeseaduse veeuuringute regulatsioonis. Täpsustatakse muuhulgas veeseaduses esitatud volitusnormi ning selle alusel tehtud määrusega täiendatakse laboritele esitatavaid kvaliteedinõudeid, sh analüüsi määramispiiri nõuded. Sellega suurendatakse seadusega reguleeritud valdkonnas tehtud analüüside tulemuste usaldusväärsust. Kuna riigi veeseire tulemused on üheks sisendiks veemajanduskavade tegevuse planeerimisel ning tegevuskavade tulemuslikkuse hindamisel, siis on laborianalüüside tulemuste kvaliteet otsuste tegemisel eriti oluline. Nimetatud tulemuste alusel koostatakse ka aruanded ja ülevaated Euroopa Komisjonile.